Grossadmiral

Grossadmiral (ejaan bahasa Jerman ialah Großadmiral) atau Laksamana Besar adalah pangkat pegawai berbendera yang tertinggi sekali didalam sejarah angkatan tentera laut Jerman dan Empayar Austria dan Austria-Hungary, setanding dengan kod pangkat NATO OF10, dan pangkat lima bintang dalam angkatan tentera yang menggunakan bahasa Inggeris.

Ia setaraf dengan pangkat Generalfeldmarschall atau Feldmarschall tentera Jerman dan Laksamana Besar di angkatan tentera lain. Sebagai tanda kebesaran dan ketinggian pangkat, Großadmiral (Grossadmiral) berhak menerima "baton Großadmiral" (Bahasa Jerman Großadmiralsstab).

Jerman

Di dalam Tentera Laut Imperial Jerman, pangkat Großadmiral adalah setara Laksamana Armada British atau Laksamana Armada Amerika . Ia telah diwujudkan pada tahun 1901, dan seperti Fil Marsyal Jerman, penyandangnya dibenarkan membawa baton.

Perang Dunia I
Sebelum dan semasa Perang Dunia I, beberapa orang yang berikut telah dilantik Laksamana Besar Tentera Laut Imperial Jerman (Kaiserliche Marine):

Hans von Koester (28 Jun 1905)
Raja Oscar II dari Sweden (13 Julai 1905)
Putera Henry dari Prusia (4 September 1909)
Alfred von Tirpitz (27 Januari 1911)
Henning von Holtzendorff (31 Julai 1918)

Perang Dunia II

Tiada lagi Laksamana Besar sehingga tahun 1939. Hanya terdapat dua orang yang dilantik Laksaman Besar Kriegsmarine (Tentera Laut Perang") Jerman Nazi

 Erich Raeder, Panglima Besar Kriegsmarine, telah dilantik Laksamana Besar pada 1 April 1939
 Karl Dönitz, Panglima Armada U-Boot dan telah dilantik Laksamana Besar pada 30 Januari 1943 selepas menggantikan Raeder sebagai Panglima Besar Kriegsmarine.

Austria-Hungary

Anton Haus, Panglima Tentera Laut  Austria-Hungary bagi Perang Dunia I, telah diberi gelaran Großadmiral'' pada tahun 1916. Tiada pegawai aktif lain (kecuali ahli keluarga Imperial) yang pernah menerima pangkat ini (walaupun pengganti terdekat Haus', Maximilian Njegovan, telah dilantik Laksamana Besar didalam senarai persaraan pada tahun 1918).

12 Mei 1916 - Anton Haus (1851-1917)
9 Oktober 1916 - Putera Henry dari Prusia (1862-1929)
1 November 1916 - Karl Erzherzog von Österreich (1887-1922)
22 Februari 1917 - Wilhelm II König von Preußen, Deutscher Kaiser (1859-1941)

Lihat juga

Rujukan

Pangkat tentera
Austria-Hungary
Tentera Jerman
Pegawai 5 bintang
Laksamana Besar Jerman